דירה נהדרת. מיקום מושלם. מארחת למופת.
נתחיל מהסוף. רוזלייה המארחת הייתה חביבה ביותר. הגיבה מהר לכל שאלה. הזהירה אותנו מראש על שביתה והפגנה גדולה שהתרחשו ביום ההגעה שלנו.
המיקום מושלם. ברובע המארה. מרחק קצרצר של הליכה מתחנת המטרו סנט פול. ותחנת אוטובוס עם קו 69, לאייפל. צמוד לדירה יש מגוון מסעדות, כולל כשרות, סופר מרקטים וחנויות. מיקום מצוין לצאת לטיולים רגליים ברחבי העיר.
הדירה מתוקה. קרובה להכל אך מנותקת מהרעש. קומה שנייה ללא מעלית, נקייה ומסודרת. חלונות גדולים לחצר הפנימית. בדירה הסקה מרכזית כך שבינואר היה ממש חמים ונעים.
המארחת, הדירה והמיקום הפכו אותנו לפריזאים לכמה ימים.
תודה רבה רוזלייה